

Oman äidinkielen merkitys toisen kielen oppimisessa

viro

**Oma emakeele tähtsus ja teise keele õppimine**

**Miks on oma emakeele õppimine tähtis?**

Kuna emakeel on lapse mõtlemise ja tunnete väljendamise aluseks, on selle õppimine eriti tähtis. Emakeel on vajalikuks abimeheks uute keelte omandamisel ning ka muude ainete õppimisel.

**Kas laps saab hästi õppida kahte või enamat keelt?**

Võimaluse korral saab laps suurepäraselt hakkama ka kahe või enamagi keele õppimisega.

**Mis keeles peaksid lapsevanemad oma lapsega rääkima?**

Vanemad peaksid lapsega rääkima oma emakeeles. Kui vanemad räägivad omavahel erinevaid keeli, siis lapsega tuleks neil kummalgi rääkida oma emakeeles.

**Kas laps õpib soome keele ära, kui vanemad räägivad oma emakeeles?**

Laps õpib soome keelt oma sõpradega juba lasteaiast peale ning ka koolis. Kui laps oskab sõnu ja termineid oma emakeeles, siis see on suureks abiks ka soomekeelsete vastete õppimisel, kuna tal on neist juba oma emakeeles teadmised olemas.

**Mil moel saavad vanemad oma last emakeele arendamisel aidata?**

Ainus viis on neil lapsega vaid oma emakeeles rääkida. Sellele lisaks tuleb last innustada osa võtma ka oma emakeele tundidest. Emakeele õppimisele ja arenemisele aitab kaasa lähedaste inimeste jaatav suhtumine oma keele kasutamisel.

**Kas laps peab oma emakeele õppes osalema?**

Oma emakeelt tuleb õppida mitmel põhjusel: emakeel aitab arendada lapse mõtlemist, eneseväljenduse oskust ning mõjutab lapse kui isiksuse kujunemist. Oma emakeele õppimine aitab tal koolis paremini hakkama saada ja parandab ka õpivalmidust.

**Kuidas saavad lapsevanemad oma last soome keele õppimisel aidata?**

Kui laps räägib hästi oma emakeelt, siis läheb ladusamalt ka teise keele õppimine. Kodus saab soome keele õppimist  täiustada oma emakeele mitmekülgse kasutamisega. Soome keelt õpib laps koolis, sõpradega suheldes ja mitmete harrastuste kaudu. Koolis õpib laps soome keelt teise keelena nii kaua, kuni ta  oskused soome keeles on soome keelt emakeelena kõnelevate tasemel. Kodul on seejuures väga tähtis roll.

Lühendatud Haridusministeeriumi brozhüürist " Oma keel - oma meel." Abimees oma emakeele õppimise toetamiseks.